CELEX: 32011D0844
Language: et
Date: 2011-12-14 00:00:00
Title: 2011/844/EL: Komisjoni rakendusotsus, 14. detsember 2011 , millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses (teatavaks tehtud numbri K(2011) 9169 all)  EMPs kohaldatav tekst

16.12.2011   
            
            
               ET
            
            
               Euroopa Liidu Teataja
            
            
               L 334/31
            
         KOMISJONI RAKENDUSOTSUS,
   14. detsember 2011,
   millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses
   (teatavaks tehtud numbri K(2011) 9169 all)
   (EMPs kohaldatav tekst)
   (2011/844/EL)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ, (3) eriti selle artiklit 18,
   võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (4) eriti selle artikli 63 lõiget 3,
   ning arvestades järgmist:
   
               (1)
            
            
               Komisjoni 14. juuni 2006. aasta otsuses 2006/415/EÜ (milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ) (5) on sätestatud teatavad kaitsemeetmed, mida tuleb rakendada selle haiguse puhangu korral, sealhulgas A- ja B-piirkonna kehtestamine vastavalt kahtlustatud või kinnitatud haiguspuhangutele. Need piirkonnad on loetletud otsuse 2006/415/EÜ lisas. Kõnealust otsust kohaldatakse 31. detsembrini 2011.
            
         
               (2)
            
            
               Alatüüpi H5N1 kuuluva kõrge patogeensusega linnugripi puhang esines liidus viimati Rumeenias 2010. aasta märtsis ning Bulgaarias leiti viirus metslindudel 2010. aasta aprillis. Kättesaadava teabe põhjal selle haiguse puhanguid liidus praegu ei esine. Seega on asjakohane Rumeenia otsuse 2006/415/EÜ lisas esitatud loetelust välja jätta.
            
         
               (3)
            
            
               Otsusega 2006/415/EÜ ettenähtud meetmed on olnud väga tõhusad ning nende piirkondade loetelu avaldamine Euroopa Liidu Teatajas, kus pädev asutus on kehtestanud piirangud, on suurendanud läbipaistvust ja ka selliste liikmesriikide ja kolmandate riikide usku meetmetesse, kus haigust ei ole esinenud.
            
         
               (4)
            
            
               Alatüüpi H5N1 kuuluvat kõrge patogeensusega linnugrippi esineb jätkuvalt mitmes kolmandas riigis ning seega püsib ka oht inimeste ja loomade tervisele liidus. Seepärast tuleks otsuse 2006/415/EÜ kohaldamisaega pikendada.
            
         
               (5)
            
            
               2011. aasta septembris algas ELi hädaolukorras reageerimise võrgustiku välishindamine. Selle eesmärk on hinnata võrgustiku tõhusust. Hindamine peab olema lõpule viidud 2012. aasta augustiks. Hindamistulemusi võetakse arvesse otsuses 2006/415/EÜ sätestatud meetmete võimaliku läbivaatamise korral.
            
         
               (6)
            
            
               Seepärast tuleks otsust 2006/415/EÜ vastavalt muuta.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2006/415/EÜ muudetakse järgmiselt.
   
               1.
            
            
               Artiklis 12 asendatakse kuupäev „31. detsember 2011” järgmiselt: „31. detsembrini 2013”.
            
         
               2.
            
            
               Lisast jäetakse välja Rumeeniat käsitlevad kanded.
            
         Artikkel 2
   Käesolev otsus on adresseeritud liikmesriikidele.
   
      Brüssel, 14. detsember 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  ELT L 146, 13.6.2003, lk 1.
   
      (4)  ELT L 10, 14.1.2006, lk 16.
   
      (5)  ELT L 164, 16.6.2006, lk 51.